Školský rok 2023/2024

Školský rok 2023/2024 sa začína 1. septembra 2023.

Predprimárne vzdelávanie detí v MŠ sa začína 4. septembra 2023 (pondelok).

Materská škola je v  prevádzke v pracovných  dňoch  **od 6.30  hod. do 16.00 hod.**

**Rodič privádza dieťa do MŠ v čase od 6.00 hod. do 8.00 hod**

**Do 7.00 hod.** sa deti vždy sústreďujú v triedach na prízemí.

**Rodič si preberá dieťa z spravidla medzi 14.15 hod. až 16.00 hod.**

**Prosíme vás o sledovanie webového sídla MŠ, kde sa dozviete o všetkých pripravovaných aktivitách pre deti v materskej škole.  Všetky dôležité informácie zasielame aj prostredníctvom edupage.**

Ospravedlnenie neprítomnosti detí v MŠ

**Ospravedlnenie neprítomnosti dieťaťa (od 2- do 5 r.) v materskej škole.**

Ak sa dieťa nemôže zúčastniť na výchove a vzdelávaní, jeho zákonný zástupca **je povinný** oznámiť materskej škole bez zbytočného odkladu príčinu jeho neprítomnosti. **Po každom prerušení dochádzky dieťaťa do školy tri po sebe nasledujúce vyučovacie dni (vrátane víkendov a sviatkov), predkladá zákonný zástupca „Písomné vyhlásenie o bezinfekčnosti“.**Písomné vyhlásenie o bezinfekčnosti sa predkladá s cieľom zabezpečiť bezpečné prostredie v škole za účelom zaistenia bezpečnosti a ochrany zdravia detí podľa § 152 písm. c) zákona č. 245/2008 Z. z. o výchove a vzdelávaní, a tak zachovať prezenčnú výučbu a minimalizovať riziko prerušenia výučby v triede.

Za dôvod ospravedlniteľnej neprítomnosti dieťaťa sa uznáva najmä:

choroba,

lekárom alebo RÚVZ nariadený zákaz dochádzky do školy,

rekonvalescencia alebo vyzdvihnutie dieťaťa z materskej školy pri príznakoch ochorenia počas dňa,

mimoriadne nepriaznivé poveternostné podmienky,

náhle prerušenie premávky hromadných dopravných prostriedkov,

mimoriadne udalosti v rodine,

účasť dieťaťa na súťažiach.

**Ak neprítomnosť dieťaťa z dôvodu ochorenia, vyžadujúceho lekárske vyšetrenie, trvá dlhšie ako 5 po sebe nasledujúcich vyučovacích dní, predloží jeho zákonný zástupca potvrdenie od lekára.** Skôr uvedené znamená, že ak dieťa nepríde do materskej školy zo zdravotných dôvodov nevyžadujúcich si lekárske ošetrenie v ambulancii lekára pre deti a dorast, jeho neprítomnosť ospravedlňuje zákonný zástupca.

**Ak dieťa nie je prítomné v materskej škole päť a viac dní z dôvodu, že napr. trávi čas so starou mamou, ide na dovolenku s rodičmi, má prerušenú dochádzku a pod., pri návrate dieťaťa do materskej školy zákonný zástupca predkladá len písomné vyhlásenie o bezinfekčnosti,** o tom, že dieťa neprejavuje príznaky prenosného ochorenia a nemá nariadené karanténne opatrenie, ktoré nesmie byť staršie ako jeden deň. V tomto prípade zákonný zástupca nepredkladá potvrdenie od lekára. Vyhlásenie zákonného zástupcu dieťaťa v zmysle § 24 ods. 8 zákona č.355/2007 Z. z. sa vyžaduje z epidemiologických dôvodov kvôli ochrane zdravia ostatných detí v kolektíve.

**Potvrdenie od lekára v zmysle § 144 ods. 10 zákona č. 245/2008 Z. z. slúži len na ospravedlnenie neprítomnosti dieťaťa na výchove a vzdelávaní v materskej škole z dôvodu ochorenia.**

Neprítomnosť dieťaťa v materskej škole oznámi rodič vopred triednej učiteľke alebo riaditeľke školy (osobne alebo telefonicky) najneskôr do 8.00 hod. v deň neprítomnosti dieťaťa. Rodič je povinný zdôvodniť neprítomnosť svojho dieťaťa. **Ak rodič zámerne nezdôvodní neprítomnosť dieťaťa v MŠ, poruší školský poriadok školy.**

**Ospravedlnenie neprítomnosti dieťaťa plniaceho povinné predprimárne vzdelávanie**

Aktuálne podľa rozhodnutia ministra školstva **rodič môže svojím rozhodnutím ospravedlniť dieťa s povinným predprimárnym vzdelávaním na 7 po sebe idúcich vyučovacích dní (víkendy a sviatky sa nepočítajú) aj z dôvodu ochorenia. Pri absencii viac ako 7 (dieťa s PPV) po sebe idúcich vyučovacích dní z dôvodu ochorenia musí predložiť „Potvrdenie od lekára“ od všeobecného lekára pre deti a dorast, ktorý má vedomosť o prebiehajúcom ochorení (bez obmedzenia počtu ospravedlnení počas školského roka).***Neospravedlnená absencia dieťaťa plniaceho povinné predprimárne vzdelávanie počas jedného kalendárneho mesiaca nesmie presiahnuť 5 vyučovacích dní. V prípade, že neospravedlnená absencia presiahne 5 vyučovacích dní v jednom kalendárnom mesiaci, triedna učiteľka je povinná bezodkladne túto skutočnosť oznámiť vedeniu školy.*Potvrdenie od lekára, ospravedlňujúce neprítomnosť dieťaťa na výchove a vzdelávaní v materskej škole z dôvodu ochorenia, si nemožno mýliť s potvrdením o zdravotnom stave dieťaťa/zdravotnej spôsobilosti dieťaťa na pobyt v kolektíve (jeho súčasťou je aj informácia o povinnom očkovaní v súlade s § 24 ods. 7 zákona č. 355/2007 Z. z.), ktoré predkladá zákonný zástupca dieťaťa pred prvým vstupom dieťaťa do materskej školy (ako súčasť žiadosti o prijatie dieťaťa na predprimárne vzdelávanie v materskej škole) a vyžadovať ho od rodiča napr. po nástupe dieťaťa do materskej školy po prerušení prevádzky materskej školy, napr. v čase letných prázdnin.

 Iveta Madleňáková

riaditeľka MŠ